เลิกฉีดยาคุมแบบ3เดือน มา1ปี4เดือน แต่ประจำเดือนยังไม่มาผิดปกติไหมคะ
สวัสดีค่ะ หลังการหยุดการฉีดยาคุมนั้น ประจำเดือนและการตกไข่ควรจะกลับมาเป็นปกติภายในประมาณไม่เกิน 6-12 เดือนค่ะดังนั้นหากผ่านมา 1 ปี 4 เดือนแล้ว ประจำเดือนยังไม่มา น่าจะมีสาเหตุอื่นๆนอกเหนือไปจากผลข้างเคียงจากการหยุดยาคุมกำเนิดค่ะ เช่น มีถุงน้ำหลายใบในรังไข่ ฮอร์โมนจากรังไข่เองไม่สมดุล มีพังผืดมดลูก ผนังมดลูกบาง โรคไทรอยด์ทำงานผิดปกติ น้ำหนักตัวมากหรือน้อยเกินไป เป็นต้น หรืออาจมีการตั้งครรภ์ได้เช่นกัน ถ้าหลังหยุดฉีดยาคุม แล้วไม่ได้คุมกำเนิดด้วยวิธีอื่นต่อหากมีเพศสัมพันธ์ไม่ป้องกันร่วมด้วย ควรซื้อชุดตรวจครรภ์ทางปัสสาวะมาตรวจเองเบื้องต้น หากให้ผลลบ ควรไปตรวจหาสาเหตุอื่นๆที่เป็นไปได้ดังกล่าวไปที่รพ.อีกครั้ง ในขณะนี้ไม่ซื้อยาปรับฮอร์โมนใดๆมาใช้เองค่ะ